DÔVODOVÁ SPRÁVA

KONTEXT NÁVRHU

1.Pravidlá, ktoré sa uplatňujú na finančné príspevky z Európskeho fondu na prispôsobenie sa globalizácii (ďalej len „EGF“), sú stanovené v nariadení Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006 (ďalej len „nariadenie o EGF“).

2.Dňa 13. apríla 2017 Grécko predložilo žiadosť EGF/2017/003 GR/Attica retail o finančný príspevok z fondu EGF v dôsledku prepúšťania v odvetví ekonomickej činnosti zaradenom do divízie 47 (Maloobchod okrem motorových vozidiel a motocyklov) štatistickej klasifikácie ekonomických činností v Európskom spoločenstve („NACE“) Rev. 2 v regiónoch úrovne NUTS 2, konkrétne v regióne Atika (EL30) a ďalších 10 regiónoch Grécka.

3.Po posúdení tejto žiadosti Komisia dospela v súlade so všetkými uplatniteľnými ustanoveniami nariadenia o EGF k záveru, že podmienky na udelenie finančného príspevku z EGF sú splnené.

ZHRNUTIE ŽIADOSTI

Žiadosť o príspevok z EGF EGF/2017/003 GR/Attica retail Členský štát Grécko Dotknutý(-é) región(-y) (úroveň NUTS 2) Východná Macedónia, Trácia (EL11) Stredná Macedónia (EL12) Západná Macedónia (EL13) Tesália (EL14) Epirus (EL21) Západné Grécko (EL23) Stredné Grécko (EL24) Peloponéz (EL25) Atika (EL30) Južná egejská oblasť (EL42) Kréta (EL43) Dátum podania žiadosti 13. apríla 2017 Dátum potvrdenia prijatia žiadosti 13. apríla 2017 Doručenie prekladu 12. mája 2017 Dátum žiadosti o dodatočné informácie 26. mája 2017 Dátum žiadosti o predĺženie termínu na poskytnutie žiadaných informácií o 2 týždne 7. júla 2017 Termín na poskytnutie dodatočných informácií 21. júla 2017 Doručenie prekladu dodatočných informácií 16. augusta 2017 Termín na dokončenie posúdenia 8. novembra 2017 Kritérium zásahu článok 4 ods. 2 nariadenia o EGF

Počet dotknutých podnikov 9 Odvetvie(-a) hospodárskej činnosti (divízia NACE Rev. 2) divízia 47 (Maloobchod, okrem motorových vozidiel a motocyklov) Referenčné obdobie (deväť mesiacov): 19. apríla 2016 – 19. januára 2017 Celkový počet prepustených pracovníkov 725 Celkový počet oprávnených prijímateľov 725 Celkový počet dotknutých prijímateľov 725 Rozpočet na personalizované služby (v EUR) 4 720 250 Rozpočet na využívanie EGF (v EUR) 195 000 Celkový rozpočet (v EUR) 4 915 250 Príspevok z EGF (60 %) (v EUR) 2 949 150

POSÚDENIE ŽIADOSTI

Postup

4.Grécko podalo žiadosť EGF/2017/003 GR/Attica retail 13. apríla 2017, t. j. do 12 týždňov odo dňa, keď boli splnené kritériá zásahu stanovené v článku 4 nariadenia o EGF. Komisia potvrdila prijatie žiadosti v ten istý deň a 26. mája 2017 požiadala Grécko o dodatočné informácie. Tieto dodatočné informácie boli poskytnuté do ôsmich týždňov, potom, čo bola lehota na základe riadne odôvodnenej žiadosti Grécka predĺžená o dva týždne. Lehota 12 týždňov od prijatia úplnej žiadosti, v ktorej by Komisia mala dokončiť svoje posúdenie súladu žiadosti s podmienkami na poskytnutie finančného príspevku, uplynie 8. novembra 2017.

Oprávnenosť žiadosti

Príslušné podniky a prijímatelia

5.Žiadosť sa týka 725 pracovníkov prepustených v hospodárskom odvetví patriacom podľa klasifikácie NACE Rev. 2 do divízie 47 (Maloobchod, okrem motorových vozidiel a motocyklov). K prepúšťaniu v 9 podnikoch došlo v regiónoch úrovne NUTS 2, konkrétne v Atike (EL30) a ďalších 10 regiónoch.





Podniky a počet prepustených pracovníkov počas referenčného obdobia ΗΛΕΚΤΡΟΝΙΚΗ ΑΘΗΝΩΝ Α.Ε.Ε. 428 ΝΟΤΟΣ COM ΣΥΜΜΕΤΟΧΕΣ Α.Ε. 33 DIXONS SOUTH - EAST EUROPE SA 42 ΠΕΤ ΣΙΤΙ ΑΕΒΕ 23 ΗΛΕΚΤΡΟΛΟΓΙΚΑ ΕΛΛΑΣ 37 ΣΑΡΑΦΙΔΗΣ Α.Ε. 28 ΑΤΗΝΗ ΧΟΝΤΟΣ Α.Ε.Ε 29 ΑΦΟΙ ΒΕΡΟΠΟΥΛΟΙ Α.Ε. 49 ΜΕΤΡΟ ΑΕΒΕ 56



Celkový počet podnikov: 9 Celkový počet prepustených pracovníkov: 725 Celkový počet samostatne zárobkovo činných osôb, ktoré ukončili svoju činnosť: 0 Celkový počet oprávnených pracovníkov a samostatne zárobkovo činných osôb: 725

Kritériá zásahu

6.Grécko predložilo žiadosť podľa kritérií zásahu uvedených v článku 4 ods. 2 nariadenia o EGF odchylne od kritérií článku 4 ods. 1 písm. b) daného nariadenia, podľa ktorého je potrebných aspoň 500 pracovníkov, ktorí boli prepustení v referenčnom období deviatich mesiacov v podnikoch, ktoré pôsobia v tom istom odvetví hospodárskej činnosti vymedzenom ako divízia NACE Rev. 2 a nachádzajú sa v jednom regióne alebo v dvoch susediacich regiónoch úrovne NUTS 2 v členskom štáte. V regióne úrovne NUTS 2 Atika (EL30) bolo prepustených 513 pracovníkov.

7.Referenčné obdobie pre žiadosť v dĺžke deviatich mesiacov trvalo od 19. apríla 2016 do 19. januára 2017.

Stanovenie počtu prepustených pracovníkov a ukončených činností